VS002313
Datum: 1998-11-11T01:00:00.000+01:00
datum_sodbe_i_stopnje: 2007-04-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe kolena in goleni in njihove posledice
fischer: hudi primeri
odskodnina: 68.900 EUR (skupni znesek odškodnine), 47.740,93 EUR (glede na že izvršena izplačila zavarovalnice še dosojeni znesek)
opombe: II Ips 560/2008. Revizija tožeče stranke je bila zavrnjena, v delu, ki se nanaša na stroške postopka pa zavržena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Odprt prelom desne čelnice, udarnina in zmečkanina desnega čelnega dela možganov, raztrganina trde možganske ovojnice, pretres možganov, raztrganina nad desno očnico, prelom leve ličnice, prelom leve zgornje čeljustnice v predelu votline, popoškodbeno popolno izdrtje obeh zgornjih prvih sekalcev, prelom zobne krone drugega levega zgornjega sekalca, odrgnine po levi strani obraza, odprt zdrobitveni prelom desne pogačice II. stopnje. Posledica poškodb in zdravljenja so bili glavoboli.

## Telesne bolečine

20.000 EUR Trajne hude bolečine – 5 dni po hospitalizaciji, občasno hude bolečine – 3 dni, trajne srednje hude – 10 dni, občasno srednje hude bolečine – 7 dni, lahke bolečine – 2 meseca, občasno pa še vedno trajajo. Zdravljenje in rehabilitacija sta trajala 10 do 11 mesecev.

#### Hospitalizacija

3 operativni posegi, 19 dni hospitalizacije.

#### Ambulantno zdravljenje

24 pregledov pri izbranem zdravniku

#### Rehabilitacija

14 dni zdraviliškega zdravljenja.

#### Nevšečnosti med zdravljenjem

MRI možganov, številna RTG slikanja, CT glave, EEG, 7 pregledov pri specialistih, infuzije, prevezi, odstranjevanje šivov, injekcije, jemanje zdravil (analgetikov, anksiolitikov, antidepresivov), 2 meseca in pol hoja z berglami.

## Strah

2.900 EUR Primarnega strahu zaradi nezavesti ni doživela; hud sekundarni strah, ki se je razvil v posttravmatsko stresno motnjo, je trajal še pred obema operativnima posegoma, srednje hud sekundarni strah je trajal 7 dni pred vsakim specialistični pregledom in preiskavah. Lahek sekundarni strah je trajal 1 – 2 meseca, izginevati pa je začel s prenehanjem glavobolov. Še vedno je prisoten v obliki lažje zaskrbljenosti.

## Zmanjšanje življenjske aktivnosti

42.000 EUR Ima težave s spominom, zato ne študira več, ampak dela v trgovini. Tudi pri tem delu ima težave, zato je depresivna. Težave ima z osredotočenostjo, ne more tekoče premeščati fokusa z ene na drugo nalogo. Mentalno je zmerno prizadeta, prav tako kratkoročni verbalni spomin in verbalni delovni spomin. Lažje je omejena je gibljivost, težave ima pri poklekanju, hoji navkreber ali navzdol, po neravnem terenu in ob spremembi vermena. Zobna mostovna konstrukcija je močno majava. Nima čvrstega ugriza, vsakih 15 let bo potrebna menjava fiksnega protetičnega nadomestila. Bistveno se je poslabšala vključenost tožnice v družbo zaradi spremembe osebnosti, posttravmatske motnje, depresivnosti in prizadetosti mentalnih sistemov. Materinske obveznosti težje opravlja zaradi hitre utrujenosti. V družbo ne zahaja, ker jo motijo luči, dim, hrup. Jemlje antidepresive. Ne more se več ukvarjati s športom (tenis, rokomet), plesati hitrih plesov. Zmanjšanje kvalitete je drastično in trajno.

ZŽA je 50%.

## Skaženost

4.000 EUR Brazgotine na vidnih mestih na obrazu (na levi ličnici 5 cm in 2 cm), čelu (nad desnim očesom) in desnem kolenu (dolga 13 cm, široka 1 cm). Še vedno je prisotna motnja obrazne senzibilitete. Tožnica se spremenjenega izgleda sramuje; vpliva na njeno samopodobo. Štiri sprednje zobe ima umetne. Upoštevana je tožničina starost.

---

ZOR člen 200, 203